బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
మహ్మద్ షమీ మళ్లీ నన్ను బెదిరించాడు..!
ఆసుపత్రిలో ప్రస్తుతం చికిత్స పొందుతున్న షమీని చూసేందుకు కూతురుతో కలిసి అక్కడికి వెళ్తే.. అతను మళ్లీ తనని బెదిరించినట్లు హసీన్ జాహన్
Samayam Telugu | Updated:
Mar 28, 2018, 08:48AM IST
మహ్మద్ షమీ మళ్లీ నన్ను బెదిరించాడు..!
భారత జట్టు ఫాస్ట్ బౌలర్ మహ్మద్ షమీ మళ్లీ తనని బెదిరించాడని అతని భార్య హసీన్ జాహన్ ఆరోపించింది. ఇటీవల షమీపై గృహ హింస, హ‌త్యాయ‌త్నం కేసులు పెట్టడంతో పాటు అక్రమ సంబంధాలు, ఫిక్సింగ్‌‌కు పాల్పడ్డాడంటూ హసీన్ ఆరోపణలు చేసిన విషయం తెలిసిందే. ఈ నేపథ్యంలో తొలుత షమీకి వార్షిక కాంట్రాక్ట్ ఇచ్చేందుకు నిరాకరించిన బీసీసీఐ.. బోర్డు అధికారుల సుదీర్ఘ విచారణ తర్వాత ఇచ్చింది. భార్య ఆరోపణలు, కేసులతో ఉక్కిరిబిక్కిరి అవుతున్న ఈ ఫాస్ట్ బౌలర్ రెండు రోజుల క్రితం డెహ్రాడూన్ నుంచి ఢిల్లీకి వెళ్తూ రోడ్డు ప్రమాదంలో గాయపడ్డాడు. అతని తల, చేతికి గాయాలయ్యాయి.
ఆసుపత్రిలో ప్రస్తుతం చికిత్స పొందుతున్న షమీని చూసేందుకు కూతురుతో కలిసి అక్కడికి వెళ్తే.. అతను మళ్లీ తనని బెదిరించినట్లు హసీన్ జాహన్ ఆరోపించింది. వారం క్రితం ఇలానే ఫోన్ చేసి షమీ బెదిరిస్తున్నాడని.. వెంటనే అరెస్టు చేయాలంటూ కోల్‌కతా పోలీసుల్ని ఆమె డిమాండ్ చేసింది. ‘గాయాలతో బాధపడుతున్న మహ్మద్ షమీని కలవడానికి వెళ్లా. కానీ.. అతను నాతో మాట్లాడేందుకు నిరాకరించాడు. నిన్ను కోర్టులోనే చూస్తానంటూ బెదిరించాడు. అయితే.. కూతురు అయిరాతో మాత్రం కాసేపు మాట్లాడాడు. చివరి వరకూ ఎదురుచూసినా.. నాతో మాట్లాడలేదు’ అని హసీన్ వెల్లడించింది. షమీ వ్యక్తిగత జీవితం గురించి బీసీసీఐకి అనవసరమని ఇటీవల వార్షిక కాంట్రాక్ట్‌ని ఇస్తున్న సమయంలో బోర్డు పెద్దలు చెప్పడంతో.. ఐపీఎల్‌లో షమీ ఆడటానికి మార్గం సుగుమమైంది. ఐపీఎల్ 2018 ఆటగాళ్ల వేలంలో షమీని రూ.3 కోట్లకి ఢిల్లీ డేర్‌డెవిల్స్ ఫ్రాంఛైజీ కొనుగోలు చేసిన విషయం తెలిసిందే.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.